ddrg/super_eurlex huggingface dataset:
Ključno je, da se te pravice in vrednote še naprej dejavno negujejo, ščitijo, spodbujajo, uveljavljajo in da so skupne državljanom in narodom ter da ostanejo v središču projekta Unije, saj lahko oslabitev varstva teh pravic in vrednot v kateri koli državi članici škodljivo vpliva na Unijo kot celoto. Zato bi bilo treba v splošen proračun Unije vnesti določbe za nov Sklad za pravosodje, pravice in vrednote, ki ga bosta sestavljala program Državljani, enakost, pravice in vrednote ter program Pravosodje, vzpostavljen z Uredbo (EU) …/… Evropskega parlamenta in Sveta (4) (1). V času, ko se evropske družbe soočajo z ekstremizmom, radikalizmom in delitvijo ter ko se krči prostor za neodvisno civilno družbo, je bolj kot kadar koli prej pomembno spodbujati, krepiti in braniti pravosodje, pravice in vrednote Unije o spoštovanju človekovega dostojanstva, svobode, demokracije, enakosti, pravne države in spoštovanje človekovih pravic. To bo imelo globoke in neposredne posledice za politično, družbeno, kulturno in gospodarsko življenje v Uniji. Program za pravosodje bo v skladu s programom za pravosodje za obdobje od 2014 do 2020, vzpostavljen z Uredbo (EU) št. 1382/2013 Evropskega parlamenta in Sveta (5) kot del novega Sklada za pravosodje, pravice in vrednote še naprej podpiral nadaljnji razvoj Unije kot območja pravice, ki temelji na pravni državi, neodvisnem in nepristranskem sodstvu, vzajemnem priznavanju in medsebojnem zaupanju, dostopu do pravnega varstva ter čezmejnem sodelovanju.

Program Državljani, enakost, pravice in vrednote (v nadaljnjem besedilu: Program) bo združil program za pravice, enakost in državljanstvo za obdobje od 2014 do 2020, vzpostavljen z Uredbo (EU) št. 1381/2013 Evropskega parlamenta in Sveta (6), ter program Evropa za državljane, ki je bil vzpostavljen z Uredbo Sveta (EU) št. 390/2014 (7) (v nadaljnjem besedilu: predhodna programa).
2.

Uredba Sveta (ES) št. 1393/2007 Evropskega parlamenta in Sveta o vročanju pisanj je pomemben instrument evropskega pravosodnega sodelovanja. Zagotavlja okvir za pošiljanje pisanj v civilnih ali gospodarskih zadevah med državami članicami. S predlogom za revizijo naj bi mehanizme sodelovanja in postopke pošiljanja iz veljavne uredbe prilagodili tehničnemu razvoju, povezanemu z digitalizacijo in uporabo informacijske tehnologije (IT). Predlog Komisije zlasti poziva k vzpostavitvi decentraliziranega sistema IT in njegovi obvezni uporabi pri izmenjavi zaprosil in pisanj med organi držav članic. Drug pomemben cilj, ki temelji na razvoju IT, je okrepiti mehanizme neposrednega čezmejnega vročanja z omogočanjem varnega elektronskega vročanja ob hkratni zagotovitvi postopkovnih zaščitnih ukrepov za obe strani.
g)

člen 13 je bil spremenjen, da bi preprečili prevrednotenje razredov glede na izkoristek goriva, oprijem na mokri podlagi in zunanji kotalni hrup z delegiranimi akti. Na drugi strani je Komisija zdaj pooblaščena za sprejemanje delegiranih aktov: 1) dve leti po začetku veljavnosti nove uredbe, da bi jo dopolnili z uvedbo zahtev po informacijah za obnovljene pnevmatike, pod pogojem, da je na voljo primerna preskusna metoda, in 2) za vključitev parametrov ali zahtev po informacijah za obrabo pnevmatik in kilometrino, kakor hitro so na voljo zanesljive, natančne in ponovljive metode za preskušanje in merjenje obrabe pnevmatik in kilometrine, za uporabo v evropskih ali mednarodnih organizacijah za standardizacijo in pod pogojem, da sta izpolnjena dva pogoja (tj. Komisija je izvedla temeljito oceno učinka in Komisija je izvedla ustrezno posvetovanje z zadevnimi deležniki);
9.

Splošni cilj predloga je posodobitev pravil, ki urejajo dovoljenje za opravljanje dejavnosti cestnega prevoznika in dostop do trga cestnega prevoza, da bi zagotovili nemoteno delovanje enotnega trga cestnega prevoza. To naj bi dosegli s prilagoditvijo obstoječih pravil trenutnim okoliščinam in z razširitvijo področja uporabe uredb, s čimer bi obravnavali pomanjkljivosti v pravilih in njihovem izvrševanju. Zlasti so bile posodobljene zahteve iz Uredbe (ES) št. 1071/2009 za opravljanje dejavnosti cestnega prevoznika, da bi onemogočili slamnate družbe in nelojalno konkurenco. Poleg tega so bila razširjena pravila o kabotaži iz Uredbe (ES) št. 1072/2009, da bi preprečili zlorabo teh določb. V obeh uredbah so bili dodatno pojasnjeni zadevni standardi kontrole, lažje pa bo tudi upravno sodelovanje med pristojnimi organi različnih držav članic, da bi zagotovili enake konkurenčne pogoje in enako izvrševanje za vse prevoznike v vseh državah članicah.
12.

Po političnem dogovoru se je izkazalo, da zlasti zaradi prehodnih določb obstaja nevarnost negotovosti v zvezi z njihovo razlago, s tem pa tudi morebitnih nepredvidenih posledic za industrijo, paciente in regulativne organe. Na pobudo več držav članic in v skladu s predlogi nekaterih poslancev Evropskega parlamenta je bilo zato sklenjeno, da se pojasni, kakšen je s tem v zvezi namen političnega dogovora. V skladu s tem so nato vse države članice in Evropski parlament sklenili neuradni dogovor o tehničnih pojasnilih glede kompromisnih besedil, ki so jih v besedili med njunim dokončnim oblikovanjem vstavili pravniki lingvisti. Tehnična pojasnila v osnutku uredbe o in vitro diagnostičnih medicinskih pripomočkih so v: — drugem in tretjem stavku uvodne izjave 98; — uvodni izjavi 99; — členu 48 (14); — členu 110(3); — prvem in drugem odstavku člena 112; — zadnjem odstavku člena 113(3)(f) in v — členu 113(3)(h);
Zadevni gospodarski sektorji

Predelovalne dejavnosti, oskrba z električno energijo, plinom in paro, oskrba z vodo; ravnanje z odplakami in odpadki; saniranje okolja, gradbeništvo, trgovina; vzdrževanje in popravila motornih vozil, promet in skladiščenje, gostinstvo, informacijske in komunikacijske dejavnosti, finančne in zavarovalniške dejavnosti, poslovanje z nepremičninami, strokovne, znanstvene in tehnične dejavnosti, druge raznovrstne poslovne dejavnosti, dejavnost javne uprave in obrambe; dejavnost obvezne socialne varnosti, izobraževanje, zdravstvo in socialno varstvo, kulturne, razvedrilne in rekreacijske dejavnosti, druge dejavnosti, dejavnost gospodinjstev z zaposlenim hišnim osebjem; proizvodnja za lastno rabo, dejavnost eksteritorialnih organizacij in teles
Temporary aid in the form of subsidised interest rates

Pravna podlaga
2.

Poslovne dejavnosti zadevnih podjetij so: — za Lufthansa: holding skupine letalskih prevoznikov, ki je zlasti dejavna na področju potniškega zračnega prevoza in upravlja vozlišča v Frankfurtu, Münchnu, Bruslju, Zürichu in na Dunaju, — za NIKI: Niki je prevoznik, ki opravlja direktne lete in se osredotoča na prostočasne potnike. Izhodišče njegovega delovanja so nemška, avstrijska in švicarska letališča, opravlja pa storitve v glavnem za turistične destinacije v Sredozemlju (kot so Balearski otoki, grški otoki) ter Kanarske otoke, — za LGW: do 28. oktobra 2017 je LGW upravljal zrakoplove, najete s posadko, za letalskega prevoznika Air Berlin, na krajših progah v Düsseldorf in Berlin, predvsem kot oskrbovalec za poslovanje letalskega prevoznika Air Berlin. LGW naj bi služil kot sredstvo za nadaljnje obratovanje programa letov, ki jih je trenutno zagotavljal Air Berlin, v okviru sporazuma o zakupu zrakoplovov s posadko s skupino Lufthansa Group, vzpostavljenega decembra 2016. Pred transakcijo je paket slotov za zimsko sezono 2017/2018 ter za poletno sezono 2018 (vključno s sloti na letališčih Berlin-TXL, DUS, FRA in MUC) namenjen za prenos podjetju LGW za uporabo s strani skupine Lufthansa Group.
2.

Poslovne dejavnosti zadevnih podjetij so: — za podjetje Cariparma: odvisna družba podjetja Crédit Agricole SA („Crédit Agricole“, Francija), ki je prvi ponudnik bančnega zavarovalništva in upravitelj premoženja v Evropi. Skupina Crédit Agricole v Italiji zagotavlja celovito ponudbo finančnih storitev, — za podjetje Caricesena: dejavno na vseh področjih, povezanih s finančnim kreditnim posredništvom, v severni in osrednji Italiji, — za podjetje Carim: dejavno v sektorju bančništva na drobno v Italiji, zlasti v italijanskih regijah Emilija-Romanja, Marke, Umbrija in Lacij, — za podjetje Carismi: dejavno predvsem v sektorju bančništva na drobno, zlasti v severni in osrednji Italiji, v regiji Toskana.
[pic] | EVROPSKA KOMISIJA |

Bruselj, 16.4.2010

COM(2010)162 konč.

SPOROČILO KOMISIJE EVROPSKEMU PARLAMENTU IN SVETU

Prilagoditev zgornje meje lastnih sredstev in zgornje meje odobritev za prevzem obveznosti po sklepu o uporabi PMSFP za namene virov lastnih sredstev

SPOROČILO KOMISIJE EVROPSKEMU PARLAMENTU IN SVETU

Prilagoditev zgornje meje lastnih sredstev in zgornje meje odobritev za prevzem obveznosti po sklepu o uporabi PMSFP za namene virov lastnih sredstev

1. Člen 3(3) Sklepa Sveta 2007/436/ES, Euratom[1] določa, da „v primeru, da spremembe ESA 95 povzročijo večje spremembe BND, ki veljajo za namene tega sklepa, Komisija zgornje meje za plačila in obveznosti, kakor so določeni v odstavkih 1 in 2, ponovno izračuna v skladu z naslednjo formulo:

1,24 % (1,31%) * [pic]

kjer je t zadnje polno leto, za katero so na voljo podatki v skladu z Uredbo BND[2].“

2. Takšna večja sprememba BND je nastala, ko se je Svet odločil za razporejanje posredno merjenih storitev finančnega posredništva (PMSFP) v okviru Evropskega sistema nacionalnih in regionalnih računov (ESA 95) za namene proračuna Unije in virov lastnih sredstev[3] od 1. januarja 2010.

3. Na podlagi najnovejših informacij, ki jih je zagotovil Eurostat (glej tudi tabele v prilogi), pri čemer je leto 2008 zadnje polno leto, za katero so na voljo podatki, bodo nove v odstotkih izražene zgornje meje:

največji možni obseg lastnih sredstev (v odstotku skupnega BND držav članic) =

1,24 % * [pic] =

= 1,24 % * [pic] = 1,22539776 % ( 1,23 %

največji možni obseg odobritev za prevzem obveznosti (v odstotku skupnega BND držav članic) =

1,31 % * [pic] =

= 1,31 % * [pic] = 1,29457344 % ( 1,29 %

4. Nove zgornje meje bodo začele veljati 1. januarja 2010..

5. PRILOGA

Bruto nacionalni dohodek (BND) po trenutnih tržnih cenah vključno s PMSFP v skladu z ESA 95 dne 28. oktobra 2009

(v milijonih nacionalne valute)

[pic]

Bruto nacionalni dohodek (BND) po trenutnih tržnih cenah vključno s PMSFP v skladu z ESA 95 dne 28. oktobra 2009

(v milijonih EUR)

[pic]

Uporabljeni povprečni letni tečaji

[pic]

[1] UL L 163, 23.6.2007, str. 17.

[2] Uredba Sveta (ES, Euratom) št. 1287/2003 z dne 15. julija 2003 o uskladitvi bruto nacionalnega dohodka po tržnih cenah (Uredba BND), UL L 181, 19.7.2003, str. 1.

[3] Sklep Sveta 2010/196/EU, Euratom z dne 16. marca 2010 o razporejanju posredno merjenih storitev finančnega posredništva (PMSFP) za določitev bruto nacionalnega dohodka (BND), ki se uporablja za proračun Evropske unije in vire lastnih sredstev, UL L 87, 7.4.2010, str. 31.
Povezovanje organizacij, ki delujejo na področjih poslanstva Evropske agencije za varnost hrane (EFSA)

(2020/C 234 I/01)

Člen 36(2) Uredbe (ES) št. 178/2002 (1) določa, da „Upravni odbor [Evropske agencije za varnost hrane] na predlog izvršilnega direktorja sestavi seznam za objavo pristojnih organizacij, ki jih določijo države članice, ki lahko pomagajo agenciji pri izpolnjevanju njenega poslanstva posamično ali v omrežju.“

Upravni odbor Evropske agencije za varnost hrane je seznam prvič sestavil 19. decembra 2006, od takrat pa:

i. ga redno posodablja na podlagi predlogov izvršnega direktorja agencije EFSA in ob upoštevanju sprememb ali novih predlogov držav članic za imenovanje (v skladu s členom 2(4) Uredbe Komisije (ES) št. 2230/2004 (2)) in

ii. ga objavlja na spletni strani agencije EFSA, kjer je na voljo najnovejši posodobljeni seznam pristojnih organizacij.

Ustrezne informacije so na voljo na spletni strani agencije EFSA prek naslednjih povezav:

i. zadnja sprememba seznama pristojnih organizacij, ki jo je upravni odbor agencije EFSA sprejel dne [29. junija 2020] – [http://www.efsa.europa.eu/en/events/event/83rd-management-board-web-meeting] in

ii. posodobljeni seznam pristojnih organizacij – http://www.efsa.europa.eu/en/partnersnetworks/scorg.

Evropska agencija za varnost hrane bo to obvestilo posodabljala, zlasti kar zadeva navedene spletne povezave.

Za več informacij se obrnite na naslov Cooperation.Article36@efsa.europa.eu.

(1) Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1).

(2) Uredba Komisije (ES) št. 2230/2004 z dne 23. decembra 2004 o podrobnih pravilih za izvajanje Uredbe Evropskega parlamenta in Sveta (ES) št. 178/2002 v zvezi z mrežo organizacij, ki delujejo na področjih dela Evropske agencije za varnost hrane (UL L 379, 24.12.2004, str. 64), kakor je bila nazadnje spremenjena.
17.

Glede na zgoraj navedeno ENVP podaja naslednja priporočila: — uvodna izjava 11 predlagane direktive Sveta in uvodna izjava 17 predlagane uredbe Sveta o zakonodaji o varstvu podatkov, ki se uporablja, bi se morali spremeniti, kot je navedeno v razdelku 2.1 tega mnenja, — v operativni del pravnega akta direktive in uredbe Sveta je treba vključiti namen specifikacije, kot je navedeno v uvodni izjavi 11 direktive Sveta in uvodni izjavi 17 uredbe Sveta, — Komisija mora ob upoštevanju osrednje podatkovne zbirke CESOP zagotoviti skladnost z določbami o varnosti obdelave podatkov na podlagi Uredbe (EU) 2018/1725, zlasti z upoštevanjem smernic ENVP Guidelines on the protection of personal data in IT governance and management of EU institutions (Smernice o varstvu osebnih podatkov pri upravljanju in vodenju na področju informacijske tehnologije v institucijah EU), — v zvezi z morebitnimi omejitvami pravic posameznikov, na katere se nanašajo osebni podatki: (i) spremeniti je treba besedilo Uredbe (EU) št. 904/2010, kakor je bila spremenjena z Uredbo Sveta (EU) 2018/1541, v skladu s členom 23 Splošne uredbe o varstvu podatkov, da se ohrani možnost, da se sprejmejo omejitve za države članice (pri tem se beseda omeji nadomesti z besedno zvezo lahko omeji), ali se, kolikor so omejitve potrebne, te zagotovijo neposredno v Uredbi (EU) št. 904/2010; (ii) v členu 24e uredbe Sveta se med elemente, ki jih mora Komisija v prihodnjem izvedbenem aktu dodatno opredeliti, dodajo možne omejitve pravic posameznikov, na katere se nanašajo osebni podatki, v skladu s členom 25 Uredbe (EU) 2018/1725 in smernicami ENVP na to temo (Guidance on Article 25 of the new Regulation and internal rules (Smernice v zvezi s členom 25 nove uredbe in notranjimi pravili)), — v skladu s členom 42(1) Uredbe (EU) 2018/1725 se mora Komisija še pred sprejetjem izvedbenega akta o standardni elektronski obliki, skladno s katero bo ponudnik plačilnih storitev pošiljal informacije pristojnemu davčnemu organu države članice, kjer ima ponudnik plačilnih storitev sedež, posvetovati z ENVP.
C 457/12

Povezovanje organizacij, ki delujejo na področjih poslanstva Evropske agencije za varnost hrane (EFSA)

(2018/C 457/05)

Člen 36(2) Uredbe (ES) št. 178/2002 (1) določa, da „Upravni odbor [Evropske agencije za varnost hrane] na predlog izvršilnega direktorja sestavi seznam za objavo pristojnih organizacij, ki jih določijo države članice, ki lahko pomagajo agenciji pri izpolnjevanju njenega poslanstva posamično ali v omrežju.“

Upravni odbor Evropske agencije za varnost hrane je seznam prvič sestavil 19. decembra 2006, od takrat pa:

i. ga redno posodablja na podlagi predlogov izvršnega direktorja agencije EFSA in ob upoštevanju sprememb ali novih predlogov držav članic za imenovanje (v skladu s členom 2(4) Uredbe Komisije (ES) št. 2230/2004 (2));

ii. ga objavlja na spletni strani agencije EFSA, kjer je na voljo najnovejši posodobljeni seznam pristojnih organizacij in

iii. ga zagotavlja organizacijam prek iskalnika na podlagi člena 36, v katerem so na voljo kontaktne informacije in posebna področja pristojnosti organizacij.

Ustrezne informacije so na voljo na spletni strani agencije EFSA prek naslednjih povezav:

i. zadnja sprememba seznama pristojnih organizacij, ki jo je upravni odbor agencije EFSA sprejel dne [12.12.2018] – [http://www.efsa.europa.eu/en/events/event/181212];

ii. posodobljeni seznam pristojnih organizacij – http://www.efsa.europa.eu/sites/default/files/assets/art36listg.pdf in

iii. iskalnik na podlagi člena 36 – http://www.efsa.europa.eu/art36/search

Evropska agencija za varnost hrane bo to obvestilo posodabljala, zlasti kar zadeva navedene spletne povezave.

Za več informacij se obrnite na naslov Cooperation.Article36@efsa.europa.eu.

(1) Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1).

(2) Uredba Komisije (ES) št. 2230/2004 z dne 23. decembra 2004 o podrobnih pravilih za izvajanje Uredbe Evropskega parlamenta in Sveta (ES) št. 178/2002 v zvezi z mrežo organizacij, ki delujejo na področjih dela Evropske agencije za varnost hrane (UL L 379, 24.12.2004, str. 64, kakor je bila nazadnje spremenjena).
II.

Zneski, ki se povrnejo za storitve, zagotovljene v letu 2015 upokojencem in njihovim družinskim članom, kot je določeno v členu 24(1) ter členih 25 in 26 Uredbe (ES) št. 883/2004, bodo določeni na podlagi naslednjih povprečnih stroškov: Starostna skupina Letno Mesečni neto x = 0,20 Mesečni neto x = 0,15 (3) Irska mlajši od 20 let 1 477,98 EUR 98,53 EUR 104,69 EUR 20–64 let 2 418,37 EUR 161,22 EUR 171,30 EUR 65 let in več 8 921,28 EUR 594,75 EUR 631,92 EUR Portugalska mlajši od 20 let 812,28 EUR 54,15 EUR 57,54 EUR 20–64 let 702,84 EUR 46,86 EUR 49,78 EUR 65 let in več 1 580,92 EUR 105,39 EUR 111,98 EUR Švedska mlajši od 20 let 13 968,36 SEK 931,22 SEK 989,43 SEK 20–64 let 20 104,07 SEK 1 340,27 SEK 1 424,04 SEK 65 let in več 58 077,10 SEK 3 871,81 SEK 4 113,79 SEK Norveška mlajši od 20 let 20 481,84 NOK 1 365,46 NOK 1 450,80 NOK 20–64 let 36 992,35 NOK 2 466,16 NOK 2 620,29 NOK 65 let in več 124 531,82 NOK 8 302,12 NOK 8 821,00 NOK
SL Uradni list Evropske unije C 111/25

Končno poročilo pooblaščenca za zaslišanje (1)

Vžigalne svečke

(AT.40113)

(2018/C 111/08)

Komisija je 17. oktobra 2016 začela postopke v skladu s členom 11(6) Uredbe Sveta (ES) št. 1/2003 (2) in členom 2(1) Uredbe (ES) št. 773/2004 (3) zoper podjetja Bosch (4), Denso (5), NGK (6) (v nadaljnjem besedilu skupaj: stranke).

Po pogovorih o poravnavi in vlogah za poravnavo v skladu s členom 10a(2) Uredbe (ES) št. 773/2004 je Evropska komisija 4. decembra 2017 sprejela obvestilo o nasprotovanju, naslovljeno na stranke. Glede na obvestilo o nasprotovanju so bile stranke udeležene v enkratni neprekinjeni kršitvi člena 101 PDEU in člena 53 Sporazuma o Evropskem gospodarskem prostoru. Domnevna kršitev je zajemala usklajevanje cen in razdelitev dobave vžigalnih svečk v EGP od 19. januarja 2000 do 28. julija 2011.

V svojih odgovorih na obvestilo o nasprotovanju so stranke v skladu s členom 10a(3) Uredbe (ES) št. 773/2004 potrdile, da obvestilo o nasprotovanju odraža vsebino njihovih vlog za poravnavo.

V osnutku sklepa se ugotavlja, da so stranke kršile člen 101 PDEU in člen 53 Sporazuma EGP s sodelovanjem pri enkratni neprekinjeni kršitvi, ki je zajemala celoten EGP in vključevala usklajevanje cen ter razporejanje dobave vžigalnih svečk za avtomobile v obdobjih, opredeljenih za posamezne stranke, med 19. januarjem 2000 in 28. julijem 2011.

V skladu s členom 16 Sklepa 2011/695/EU sem preučil, ali se osnutek sklepa nanaša samo na nasprotovanja, v zvezi s katerimi so imele stranke priložnost izraziti svoja stališča. Ugotovil sem, da je tako.

Glede na navedeno in ob upoštevanju, da mi stranke niso predložile nobenih zahtevkov ali pritožb (7), menim, da je bilo učinkovito uveljavljanje procesnih pravic vseh strank v postopku v tej zadevi spoštovano.

Bruselj, 19. februar 2018 Wouter WILS

(1) V skladu s členoma 16 in 17 Sklepa 2011/695/EU predsednika Evropske komisije z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (UL L 275, 20.10.2011, str. 29).

(2) Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, 4.1.2003, str. 1).

(3) Uredba Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe ES (UL L 123, 27.4.2004, str. 18).

(4) Podjetje Robert Bosch GmbH (v nadaljnjem besedilu: Bosch)

(5) Podjetje Denso Corporation (v nadaljnjem besedilu: Denso)

(6) Podjetje NGK Spark Plug Co., Ltd. in njegova hčerinska družba NGK Spark Plug Europe GmbH (skupaj: NGK)

(7) V skladu s členom 15(2) Sklepa 2011/695/EU se lahko stranke v postopkih v zvezi s kartelnimi zadevami, ki sodelujejo v pogovorih o poravnavi v skladu s členom 10a Uredbe (ES) št. 773/2004, v kateri koli fazi postopka poravnave obrnejo na pooblaščenca za zaslišanje zaradi zagotovitve učinkovitega uveljavljanja njihovih procesnih pravic. Glej tudi odstavek 18 Obvestila Komisije 2008/C 167/01 o vodenju postopkov poravnave za sprejetje odločb v skladu s členoma 7 in 23 Uredbe Sveta (ES) št. 1/2003 v kartelnih zadevah (UL C 167, 2.7.2008, str. 1).
(13)

Dopis o dejstvih na dovolj jasen in natančen način predstavlja (pogosto tudi s posebnimi sklici na obvestilo o nasprotovanju) dodatne dokaze in tudi sklepe, ki jih je mogoče izpeljali iz posameznih dokazov. Ti sklepi so bili začasne narave, saj je družba LG imela možnost predložiti pripombe nanje. Sklepi so bili predstavljeni dovolj podrobno, da je družba LG lahko po potrebi ugotovila, kateri so bili tisti argumenti, na katere so se morebitni sklepi nanašali. Zato menim, da očitki družbe LG glede postopka v zvezi z dopisom o dejstvih, niso utemeljeni.
(1)

Komisija je po preiskavi po uradni dolžnosti 11. junija 2015 začela postopek v smislu člena 11(6) Uredbe (ES) št. 1/2003 (2) in člena 2(1) Uredbe (ES) št. 773/2004 (3) proti podjetjema Amazon.com, Inc. in Amazon EU, Sàrl. Dne 9. decembra 2016 se je začel tudi postopek proti podjetjema Amazon Digital Services, LLC in Amazon Media EU, Sàrl (v nadaljnjem besedilu skupaj: podjetje Amazon).